Mogens på Mission samler ind til en svalegang til børnekræftafdelingen på Aalborg Universitetshospital. Fårup Sommerland donerede søndag 10.000 kroner, og mandag kom yderligere to store donationer til. Advokatfirmaet Hjulmand & Kaptain donerede 10.000 kroner til indsamlingen, og det samme gjorde Hammer Pigerne, som er en sammenslutning af Lions-klubber omkring Hammer Bakker. Tidligere har Den Obelske Familiefond og Spar Nord Fonden hver støttet Mogens på Mission-indsamlingen med 25.000 kroner. Det nordjyske spilfirma Coolshop vil også støtte med op til 25.000 kroner via en indsamling på Facebook . Du kan også være med til at støtte indsamlingen. Se, hvordan man gør, ved at klikke her .

Referat:
Mandag modtog Mogens på Mission flere store donationer til børnekræftafdelingen på Aalborg Universitetshospital.